बनल असह्य संताप समाजक, बेटी के दहेज़ के भार !
 भैया - बाबू गोर लगैत छी, बंद करू ई अत्याचार ! !
 जे बेटी जननी समाज के, मूल प्रेम - स्नेह के !
 अपमानक हम पातक लेत छी, ओहि बेटी के देह के !
 अपन मान सँ हम अविवेकी, अपने कयलौं दुर्व्यवहार !
 भैया - बाबू गोर लगैत छी, बंद करू ई अत्याचार ! ! १! !
 बड़ ज्ञानी, बड़ शिष्टाचारी, मानव बनि हम जन्म लेलौं !
 नीति - न्याय के परिभाषा हम कयलौं, बड़ सद्कर्म केलों ! !
 सब यश पर भारी ई अपयश, संतानक कयलौं व्यापार !
 जेहि बेटी में दुर्गा - कमला और सीता के वास अहि !
 ओ बेटी अपना नैहर पर बोझ बनल, उपहास अहि !
 एहन पातकी - पापी छी हम, हाँ, एहि पातक पर धिक्कार !
 भैया - बाबू गोर लगैत छी, बंद करू ई अत्याचार ! ! ३! !
 बेटी के अपमानक ई विष, उपटा देलक जों ई फूल !
 हमर - अहाँ के, सबहक आँगन में नाचत विनाश के शूल ! !
 संकट ई गंभीर भेल अब, करिऔ एहि पर तुरत विचार !
 भैया - बाबू गोर लगैत छी, बंद करू ई अत्याचार ! ! ४! !
 आइ अगर ई व्यथा हमर अछि, काल्हि अहाँ के ई अभिशाप !
 एक - एक कय पेरि रहल अछि, सबके एहि ज्वाला के दाप ! !
 सबहक गर्दन, शान्ति और सुख, काटि रहल अछि ई तलवार !
 भैया - बाबू गोर लगैत छी, बंद करू ई अत्याचार ! ! ५! !
 बनल असह्य संताप समाजक, बेटी के दहेज़ के भार !
 भैया - बाबू गोर लगैत छी, बंद करू ई अत्याचार ! ! 